CELEX: 32013D0629(02)
Language: sk
Date: 2013-06-28 00:00:00
Title: Rozhodnutie Komisie z  28. júna 2013 o vymenovaní členov a náhradníkov do Výboru pre inovatívnu liečbu ako zástupcov klinických lekárov a združení pacientov  Text s významom pre EHP

29.6.2013   
            
            
               SK
            
            
               Úradný vestník Európskej únie
            
            
               C 187/9
            
         ROZHODNUTIE KOMISIE
   z 28. júna 2013
   o vymenovaní členov a náhradníkov do Výboru pre inovatívnu liečbu ako zástupcov klinických lekárov a združení pacientov
   (Text s významom pre EHP)
   2013/C 187/08
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie (ES) č. 726/2004, na základe ktorého sa stanovujú postupy Spoločenstva v oblasti povoľovania a kontroly liekov pre použitie v humánnej a veterinárnej medicíne a zriaďuje sa Európska agentúra na hodnotenie liekov (1), a najmä na jeho článok 21 ods. 1,
   keďže:
   
               (1)
            
            
               V nariadení (ES) č. 1394/2007 sa stanovujú osobitné pravidlá týkajúce sa povoľovania, dozoru a farmakovigilancie liekov na inovatívnu liečbu. V článku 20 uvedeného nariadenia sa stanovuje, že Výbor pre inovatívnu liečbu sa zriaďuje v rámci Európskej agentúry pre lieky.
            
         
               (2)
            
            
               V článku 21 ods. 1 písm. c) nariadenia (ES) č. 1394/2007 sa stanovuje, že vo Výbore pre inovatívnu liečbu majú byť Komisiou na základe verejnej výzvy na vyjadrenie záujmu a po konzultácii s Európskym parlamentom vymenovaní dvaja členovia a dvaja náhradníci, ktorí zastupujú klinických lekárov.
            
         
               (3)
            
            
               V článku 21 ods. 1 pododseku d) nariadenia (ES) č. 1394/2007 sa stanovuje, že vo Výbore pre inovatívnu liečbu majú byť dvaja členovia a dvaja náhradníci vymenovaní Komisiou na základe verejnej výzvy na vyjadrenie záujmu a po konzultácii s Európskym parlamentom, ktorí zastupujú združenia pacientov.
            
         
               (4)
            
            
               V súlade s článkom 21 ods. 3 nariadenia (ES) č. 1394/2007 členovia a náhradníci vo Výbore pre inovatívnu liečbu sa vymenúvajú na obdobie troch rokov. Funkčné obdobie členov a náhradníkov vymenovaných v roku 2009 sa skončilo, a preto sa v roku 2012 uskutočnila nová výzva.
            
         
               (5)
            
            
               V súlade s článkom 21 ods. 1 nariadenia (ES) č. 1394/2007 Komisia vyhlásila verejnú výzvu na vyjadrenie záujmu. Výsledky hodnotenia doručených prihlášok boli zaslané Európskemu parlamentu na konzultáciu,
            
         PRIJALA TOTO ROZHODNUTIE:
   Článok 1
   Týmto rozhodnutím sú za členov a náhradníkov, ktorí zastupujú klinických lekárov vo Výbore pre inovatívnu liečbu na obdobie troch rokov, od 1. júla 2013 vymenovaní:
   
               —
            
            
               Pieter DOEVENDANS (člen) a Esteve TRIAS (náhradník),
            
         
               —
            
            
               Bernd GÄNSBACHER (člen) a Ramadan JASHARI (náhradník).
            
         Článok 2
   Týmto rozhodnutím sú za členov a náhradníkov vo Výbore pre inovatívnu liečbu, ktorí zastupujú združenia pacientov, na obdobie troch rokov, od 1. júla 2013, vymenovaní:
   
               —
            
            
               Michele LIPUCCI DI PAOLA (členka) a Monica ENSINI (náhradníčka),
            
         
               —
            
            
               Kieran BREEN (člen) a Mariette DRIESSENS (náhradníčka).
            
         
      V Bruseli 28. júna 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 136, 30.4.2004, s. 1.